Diari Oficial de la Generalitat Valenciana


Sumari del DOGV 3481, del 26-04-1999 (1999/3504)

RESOLUCIÓ de 31 de març de 1999, del secretari general de la Conselleria de Presidència, per la qual s'adjudiquen 25 beques per a la realització de pràctiques professionals de periodisme i audiovisuals.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3481

Data del DOGV
:   26-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3504


Organisme emissor
:   Conselleria de Presidència

Tipus de document
:   Resolució

RESOLUCIÓ de 31 de març de 1999, del secretari general de la Conselleria de Presidència, per la qual s'adjudiquen 25 beques per a la realització de pràctiques professionals de periodisme i audiovisuals. [1999/M3504]
  
Vist que per l'Ordre de 28 de desembre de 1998 de la Conselleria de Presidència (DOGV núm. 3.423, de 29.01.1999) es van convocar 25 beques per a la realització de pràctiques professionals de periodisme i audiovisuals.
  
Vist que per la Resolució de l'Oficina del Portaveu de la Conselleria de Presidència, es va determinar el nombre de beques per classe i la destinació d'aquestes, d'acord amb allò que ha disposat la base segona de la convocatòria aprovada per l'ordre referida en el paràgraf precedent.
  
Vist que hi ha crèdit consignat a l'efecte i la Intervenció Delegada de la Conselleria de Presidència ha emés un informe favorable, a càrrec de la línia 401/000/99 del programa 55.26.279.21 del Pressupost de la Generalitat Valenciana per a 1999.
  
Atesa la proposta de la Comissió Avaluadora de data 30 de març de 1999, continguda en l'acta expedida a l'efecte, una vegada conclòs el procés selectiu i la corresponent baremació previstos per la base setena de la convocatòria.
  
Ateses les facultats que em confereix la base vuitena de la citada convocatòria, aprovada per l'Ordre de la Conselleria de Presidència, de 28 de desembre de 1998, resolc:
  
Primer
  
Adjudicar les 25 beques per a la realització de pràctiques de periodisme i audiovisuals als beneficiaris que s'indiquen en l'annex A, amb indicació de la classe de beca obtinguda.
  
El període de gaudi de les beques començarà el 6 d'abril de 1999.
  
Segon
  
Constituir una borsa de reserva amb les persones que es relacionen en l'annex B que gaudiran de la beca en el cas de renúncia, desistiment o incompliment d'obligacions per part dels becaris.
  
En les beques de classe (PE) el límit de puntuació amb què s'estableix aquesta borsa és el de tots aquells aspirants que hagen obtingut una puntuació total superior a 7 punts.
  
En les beques de classe (AU) els que superen en puntuació total els 6 punts.
  
Tercer
  
Desestimar les sol·licituds presentades per la resta d'aspirants pels motius que s'expressen a continuació:
  
1. Per haver presentat la seua sol·licitud fora de termini establit (últim dia 16.02.1999), annex C.
  
2. Per no haver-se presentat a l'entrevista, annex D.
  
3. Per haver obtingut puntuació inferior a la dels seleccionats com a becaris o com a personal de la borsa de reserva prioritzada, annex E.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social, d'acord amb el que disposen l'Ordre de 7 de gener de 1991, de la Conselleria d'Economia i Hisenda i la base novena de la convocatòria.
  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb allò que s'ha establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.